Държавен вестник, бр. 4, 2011 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  4
С въвеждането на измененията в Регулаторна 
рамка 2009 ще се постави още по-голям акцент 
върху защитата на интересите на крайните 
потребители, а именно:
• Право на избор и качество на услугите
Новите правила целят да дадат възможност 
на потребителите да имат все по-голям избор 
между конкурентни доставчици и широк спек­
тър от услуги. Използването на IP базирани 
платформи представлява мощен инструмент за 
доставчиците на интернет, който им позволява 
да използват начини на предаване на данни и 
предоставяне на разнообразни услуги. 
Във връзка с това в нормативната уредба 
ще залегнат по-високи изисквания към пред­
приятията за прозрачност, така че потребите­
лите да бъдат ясно информирани, дори преди 
подписването на индивидуалния договор, за 
продължителността на договорите, условията 
за тяхното подновяване, съответните неустойки, 
характера на услугата, за която се абонират, 
включително за техниките за управление на 
трафика и влиянието им върху качеството на 
обслужване, както и всякакви други ограни­
чения (като например капацитет на връзката 
или скоростта на предаване на информацията). 
Специален акцент ще се постави върху 
мерките, свързани с осигуряването на равно­
поставен достъп до електронни съобщителни 
услуги на потребители с увреждания, за да 
могат да се възползват в максимална степен 
от ползите на тези услуги. Насърчава се оси­
гуряването на крайни устройства, предлагащи 
необходимите услуги и функции за предоста­
вяне на електронни съобщителни услуги на 
хора с увреждания.
• Прозрачност и публикуване на информация
С въвеждането на Регулаторна рамка 2009 
в българското законодателство потребителите 
ще получават повече информация, позволя­
ваща им ясно разбиране на условията, при 
които те ще ползват услугите, и по-специално 
какви са възможностите на предоставяните 
им услуги. Предоставяната от предприятията 
информация следва да е ясна, разбираема, 
сравнима, уместна, актуална, лесно достъпна и 
да включва както приложимите цени и тарифи, 
такси за прекратяване на договора, така и за 
стандартните условия по отношение на достъпа 
и използването на услуги. 
• Единен европейски номер за спешни по­
виквания „112“ 
Действащата в Република България „На­
ционална система 112“ гарантира адекватно 
приемане и реагиране на повикванията към 
този номер, като същевременно покрива евро­
пейските изисквания за предоставяне на услуги 
чрез използване на единния европейски номер 
за спешни повиквания „112“. 
Новите правила на Регулаторна рамка 2009 
целят да осигурят на потребителите по-добър 
достъп до спешни повиквания чрез разширяване 
на изискванията за достъп от традиционните 
телефонни мрежи към мрежи, използващи 
нови технологии, и чрез популяризирането от 
страна на компетентните органи на единния 
европейски номер за спешни повиквания сред 
населението.
Засилени са и изискванията по отношение 
на достъпа до единния европейски номер за 
спешни повиквания „112“ на хора с увреждания, 
така че те да могат да ползват същите услуги 
както останалите граждани, но посредством 
други технически средства (крайни устройства, 
предлагащи съответните функции и услуги). 
Република България подкрепя европейската 
инициатива за хармонизирано въвеждане на 
общоевропейска система еCall, като ще се 
положат усилия за осигуряване на условия за 
предоставяне на тези услуги на територията 
на страната.
• Хармонизирани номера за хармонизирани 
услуги със социална значимост
Решение 2007/116/ЕО на Европейската ко­
мисия резервира националния номерационен 
обхват, започващ със „116“, за хармонизирани 
номера за целите на хармонизираните услуги 
от обществено значение. Решението на Коми­
сията позволява един и същ номер, започващ 
със „116“, да се резервира за една и съща ус­
луга във всички държави – членки на ЕС. Към 
момента са резервирани:
116000 – Гореща линия за изчезнали деца;
116111 – Линия за оказване помощ на деца;
116123 – Горещи линии за емоционална 
подкрепа.
През 2009 г. приложението към Решение 
2007/116/ЕО беше допълнено с номера:
116006 – Гореща линия за жертви на прес­
тъпления;
116117 – Служба за неспешни медицински 
повиквания.
Националният номерационен план на Ре­
публика България е в съответствие с Решение 
2007/116/ЕО на Европейската комисия, като 
номер „116111“ е предоставен от КРС за ползване 
на Държавната агенция за закрила на детето.
С оглед гарантиране предоставянето на хар­
монизирани услуги със социална значимост на 
територията на Република България в норма­
тивната уредба следва да се определят правила 
и критерии за предоставянето на номера от 
обхвата „116“.
• Роуминг
Съгласно действащия Регламент № 544/2009 
на Европейския парламент и на Съвета от 18 юни 
2009 г. за изменение на Регламент № 717/2007 
относно роуминга в обществени мобилни те­
лефонни мрежи в рамките на Общността и на 
Директива 2002/21/ЕО относно общата регу­
латорна рамка за електронните съобщителни 
мрежи и услуги се прилага ограничение на 
цените на общностно ниво за преодоляване на 
негативната тенденция цените за разговори в 
роуминг да са близо четири пъти по-високи от 
тези за национални разговори. Определената в 
Регламента „Евротарифа“ налага ценови тавани 
за гласови телефонни услуги и за кратки съоб­